
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1132 

5 Μαίου 2014 


ΑΠΟΦΑΣΕΙΣ 

Αριθμ. 21321 οικ. Φ.109.1 

Οργάνωση, διάρθρωση και λειτουργία των Περιφερειακών 
Πυροσβεστικών Διοικήσεων του Πυροσβεστικού Σώματος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. Της παρ. 4 του άρθρου 92 και της περ. γ' της παρ. 11 
του άρθρου 66 του ν. 4249/2014 «Αναδιοργάνωση της Ελ¬ 
ληνικής Αστυνομίας, του Πυροσβεστικού Σώματος και της 
Γενικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου Δημόσιας Τάξης και Προστα¬ 
σίας του Πολίτη, ρύθμιση λοιπών θεμάτων αρμοδιότητας 
Υπουργείου Δημόσιας Τάξης και Προστασίας του Πολίτη 
και άλλες διατάξεις (Α' 73). 

β. Των άρθρων 54 παρ. 1 και 90 του Κώδικα Νομοθεσίας 
για την Κυβέρνηση και τα κυβερνητικά όργανα, όπως κω- 
δικοποιήθηκε με το άρθρο πρώτο του π.δ. 63/2005 (Α' 98). 

γ. Του π.δ/τος 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141). 

δ. Του π.δ/τος 86/2012 «Διορισμός Υπουργών, Αναπληρω¬ 
τών Υπουργών και Υφυπουργών »(Α' 141). 

ε. Του π.δ/τος 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

στ. Του π.δ/τος 101/2012 «Υπαγωγή του Πυροσβεστικού 
Σώματος στη Γ ενική Γ ραμματεία Πολιτικής Προστασίας του 
Υπουργείου Δημόσιας Τ άξης και Προστασίας του Πολίτη 
και τροποποίηση του π.δ. 215/2007» (Α' 167). 

2. Την ανάγκη επανακαθορισμού του σχήματος οργανω¬ 
τικής διάρθρωσης και του τρόπου λειτουργίας των Περι¬ 
φερειακών Πυροσβεστικών Διοικήσεων του Πυροσβεστικού 
Σώματος επί τη βάσει αλλαγής της δομής αυτών, σύμφωνα 
με τις διατάξεις του ν. 4249/2014. 

3. Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Έδρα - Αρμοδιότητες Περιφερειακών 
Πυροσβεστικών Διοικήσεων 

1. Οι Περιφερειακές Πυροσβεστικές Διοικήσεις (ΠΕ.ΠΥ.Δ.) 
είναι Περιφερειακές Υπηρεσίες του Πυροσβεστικού Σώμα¬ 


τος με τοπική αρμοδιότητα που εκτείνεται σε συγκεκριμένη 
εδαφική περιοχή. Υπάγονται στον Κλάδο Επιχειρήσεων του 
Πυροσβεστικού Σώματος και καθοδηγούνται, συντονίζονται 
εποπτεύονται και ελέγχονται από τον Υπαρχηγό Επιχει¬ 
ρήσεων του Πυροσβεστικού Σώματος. Κατά την άσκηση 
των ανωτέρω αρμοδιοτήτων ο Υπαρχηγός Επιχειρήσεων 
επικουρείται από τρεις Συντονιστές Επιχειρήσεων. 

2. Οι Περιφερειακές Πυροσβεστικές Διοικήσεις είναι οι 
εξής: 

α. Η Περιφερειακή Πυροσβεστική Διοίκηση Αττικής, 
β. Η Περιφερειακή Πυροσβεστική Διοίκηση Ανατολικής 
Μακεδονίας και Θράκης. 

γ. Η Περιφερειακή Πυροσβεστική Διοίκηση Κεντρικής 
Μακεδονίας. 

δ. Η Περιφερειακή Πυροσβεστική Διοίκηση Δυτικής Μα¬ 
κεδονίας. 

ε. Η Περιφερειακή Πυροσβεστική Διοίκηση Ηπείρου, 
στ. Η Περιφερειακή Πυροσβεστική Διοίκηση Θεσσαλίας, 
ζ. Η Περιφερειακή Πυροσβεστική Διοίκηση Δυτικής Ελ¬ 
λάδας. 

η. Η Περιφερειακή Πυροσβεστική Διοίκηση Πελοποννήσου. 
θ. Η Περιφερειακή Πυροσβεστική Διοίκηση Στερεός Ελ¬ 
λάδας. 

ι. Η Περιφερειακή Πυροσβεστική Διοίκηση Νοτίου Αιγαίου, 
ια. Η Περιφερειακή Πυροσβεστική Διοίκηση Βορείου Αι¬ 
γαίου. 

ιβ. Η Περιφερειακή Πυροσβεστική Διοίκηση Κρήτης, 
ιγ. Η Περιφερειακή Πυροσβεστική Διοίκηση Ιονίων Νήσων. 

3. Στις Περιφερειακές Πυροσβεστικές Διοικήσεις υπάγο¬ 
νται, κατά την έννοια της παρ. 5 του παρόντος: 

α. Οι Διοικήσεις Πυροσβεστικών Υπηρεσιών των Νομών 
της οικείας Περιφέρειας, 
β. Τα Πυροσβεστικά Συνεργεία. 

γ. Οι Ειδικές Μονάδες Αντιμετώπισης Καταστροφών 
(Ε.Μ.Α.Κ.). 

4. Στις Διοικήσεις Πυροσβεστικών Υπηρεσιών Νομού υπά¬ 
γονται οι Πυροσβεστικοί Σταθμοί ή Υπηρεσίες που λειτουρ¬ 
γούν στο νομό. Στους Πυροσβεστικούς Σταθμούς ή Υπηρε¬ 
σίες υπάγονται τα Πυροσβεστικά Κλιμάκια, οι Εθελοντικοί 
Πυροσβεστικοί Σταθμοί και τα Εθελοντικά Πυροσβεστικά 
Κλιμάκια. Τα Πυροσβεστικά Κλιμάκια, οι Εθελοντικοί Πυρο¬ 
σβεστικοί Σταθμοί και τα Εθελοντικά Πυροσβεστικά Κλιμά¬ 
κια δεν έχουν διοικητική αυτοτέλεια, εξυπηρετούν μόνον 
επιχειρησιακές ανάγκες και υπάγονται στις αρμόδιες κατά 
τόπον Πυροσβεστικές Υπηρεσίες ή Σταθμούς. Οι Διοικητές 
των Πυροσβεστικών Υπηρεσιών με απόφασή τους, κατά 

μεταβίβαση της σχετικής αρμοδιότητας από τον Υπουργό, 
συγκροτούν τριμελείς επιτροπές προμηθειών και παραλα¬ 
βής αγαθών, υπηρεσιών και έργων της Υπηρεσίας τους. 

5. Οι Περιφερειακές Πυροσβεστικές Διοικήσεις Πυροσβε¬ 
στικού Σώματος έχουν τις ακόλουθες αρμοδιότητες: 

α. Εποπτεύουν και ελέγχουν τις Πυροσβεστικές Υπηρε¬ 
σίες της γεωγραφικής τους δικαιοδοσίας. 

β. Εποπτεύουν και ελέγχουν τις Ειδικές Μονάδες Αντι¬ 
μετώπισης Καταστροφών (Ε.Μ.Α.Κ.) της γεωγραφικής τους 
δικαιοδοσίας, ειδικότερα σε ό,τι αφορά στην εκτέλεση υπη¬ 
ρεσίας και στη συνδρομή σε συμβάντα τοπικής αρμοδιό- 
τητάς τους. 

γ. Αναλαμβάνουν τον επιχειρησιακό συντονισμό όλων των 
συναρμόδιων Υπηρεσιών, στο πλαίσιο της εφαρμογής του 
Εθνικού Σχεδιασμού Πολιτικής Προστασίας της Χώρας σε 
περιφερειακό επίπεδο. 

δ. Εκπονούν και συντάσσουν σχέδια επέμβασης των Πυ¬ 
ροσβεστικών Υπηρεσιών της Διοίκησής τους, σε συνεργα¬ 
σία και με άλλες αρχές, εφόσον αυτό είναι απαραίτητο, 
για την αντιμετώπιση μεγάλων πυρκαγιών ή άλλων σοβα¬ 
ρών συμβάντων, ελέγχουν και εγκρίνουν τα τοπικά σχέδια 
επέμβασης που καταρτίζει κάθε Πυροσβεστική Υπηρεσία 
στον τομέα ευθύνης της για τους επικίνδυνους από άποψη 
πυρκαγιάς ή άλλης αιτίας χώρους. 

ε. Ενημερώνονται αρμοδίως και παρακολουθούν την 
εφαρμογή ευρωπαϊκών ή άλλων προγραμμάτων πολιτικής 
προστασίας τα οποία υλοποιούνται σε τοπικό ή περιφε¬ 
ρειακό επίπεδο και μεριμνούν για τη διάθεση ευρωπαϊ¬ 
κών και εθνικών πόρων για τους σκοπούς της πολιτικής 
προστασίας και της δασοπυρόσβεσης για τους οποίους 
χορηγούνται. Σε περιπτώσεις που η εφαρμογή των ανω¬ 
τέρω προγραμμάτων πολιτικής προστασίας δεν συνάδει 
με τους προβλεπόμενους σκοπούς διάθεσης των πόρων 
ή διαπιστώνεται καθυστέρηση που θέτει εν αμφιβάλω την 
υλοποίηση των προγραμμάτων, ο Διοικητής της αντίστοι¬ 
χης Περιφερειακής Διοίκησης διαβιβάζει τις απόψεις του 
στον Υπαρχηγό Επιχειρήσεων του Πυροσβεστικού Σώμα¬ 
τος, δια του αρμόδιου Συντονιστή Επιχειρήσεων, και στο 
Γενικό Διευθυντή Τοπικής Αυτοδιοίκησης του Υπουργείου 
Εσωτερικών για ενέργειες τους. 

στ. Επιθεωρούν και ελέγχουν την εκπαίδευση και το 
βαθμό επιχειρησιακής ετοιμότητας του προσωπικού των 
Πυροσβεστικών Υπηρεσιών αρμοδιότητάς τους και προ¬ 
γραμματίζουν ασκήσεις για το σκοπό αυτόν. 

ζ. Παρακολουθούν την κατάσταση όλων των τύπων πυρο¬ 
σβεστικών και ειδικών οχημάτων και μηχανημάτων, καθώς 
και λοιπού εξοπλισμού των Πυροσβεστικών Υπηρεσιών αρ¬ 
μοδιότητάς τους και δύνανται, για την αντιμετώπιση έκτα¬ 
κτων αναγκών, να ενισχύουν ορισμένους Πυροσβεστικούς 
Σταθμούς με πυροσβεστικό εξοπλισμό άλλων Πυροσβεστι¬ 
κών Σταθμών της δικαιοδοσίας τους. 

η. Ανακατανέμουν, με απόφαση του Διοικητή της Πε¬ 
ριφερειακής Πυροσβεστικής Διοίκησης, τα πυροσβεστικά 
οχήματα που βρίσκονται εντός του πλαισίου της χωροτα¬ 
ξικής τους αρμοδιότητας. Οι σχετικές αποφάσεις εκδίδο- 
νται, με βάση έκτακτα ή τακτικά επιχειρησιακά κριτήρια 
και δεδομένα. 

θ. Συντονίζουν τη δράση των Πυροσβεστικών Σταθμών 
της δικαιοδοσίας τους και το έργο των Πυροσβεστικών 
Υπηρεσιών σε θέματα πολιτικής άμυνας. 

ι. Ορίζουν τον τομέα ευθύνης των Πυροσβεστικών Υπη¬ 
ρεσιών. 

ια. Μελετούν και επιλύουν τα προβλήματα των Πυροσβε¬ 
στικών Υπηρεσιών της δικαιοδοσίας τους, εκτός εάν για 


την επίλυσή τους χρειάζεται η έγκριση του Επιτελείου Π.Σ. 
οπότε το αναφέρουν σχετικά. 

ιβ. Διαπραγματεύονται, με γνώμονα το δημόσιο συμφέ¬ 
ρον, την αναπροσαρμογή, των μισθωμάτων ακινήτων που 
στεγάζονται Πυροσβεστικές Υπηρεσίες της δικαιοδοσίας 
τους, η οποία λαμβάνει χώρα με απόφαση του Διοικητή 
της Περιφερειακής Πυροσβεστικής Διοίκησης. 

ιγ. Ορίζουν, με απόφαση του Αρχηγού Π.Σ. και μετά το 
πέρας της αντιπυρικής περιόδου, προσωπικό του Π.Σ. που 
διατίθεται, πέραν των προβλεπόμενων καθηκόντων του, 
για την υποβοήθηση και υποστήριξη δράσεων προληπτικής 
πυροπροστασίας και πολιτικής προστασίας. Το εν λόγω 
προσωπικό κατά τη διάρκεια της αντιπυρικής περιόδου 
αναλαμβάνει πυροσβεστικά καθήκοντα. 

ιδ. Αποφασίζουν, εγκρίνουν, διενεργούν και παρακολου¬ 
θούν ως προς την εκτέλεσή τους την ανάθεση συμβάσεων 
προμηθειών καθώς και παροχής υπηρεσιών για την κάλυψη 
των αναγκών τους μέχρι του ποσού των 75.000 ευρώ μη 
συμπεριλαμβανομένου ΦΠΑ και λοιπών νόμιμων κρατήσεων, 
όπως εκάστοτε ισχύει. Σε κάθε Περιφερειακή Πυροσβεστική 
Διοίκηση χορηγείται Μερική Παγία Προκαταβολή, το ύψος 
της οποίας καθορίζεται σε είκοσι χιλιάδες (20.000,00) ευρώ 
σύμφωνα με τα οριζόμενα στο άρθρο 143 του π.δ. 210/1992 
(Α' 99). Με απόφαση του Αρχηγού Π.Σ. τα ως άνω ποσά 
δύνανται να αναπροσαρμόζονται ενιαίως για όλους τους 
Διοικητές των ΠΕ.ΠΥ.Δ. 

ιε. Καταρτίζουν, σε συνεργασία με τις αρμόδιες υπηρε¬ 
σίες του Αρχηγείου Πυροσβεστικού Σώματος, ειδικό τιμο¬ 
λόγιο, με ανώτατα και κατώτατα όρια, επισκευής και συ¬ 
ντήρησης πυροσβεστικού εξοπλισμού για την κάθε είδους 
προβλεπόμενη τακτική ή έκτακτη επισκευή ή συντήρηση 
πυροσβεστικών οχημάτων, πυροσβεστικών πλοίων ή άλλου 
είδους πυροσβεστικού εξοπλισμού. Οι εγκεκριμένες δαπά¬ 
νες γίνονται υποχρεωτικά εντός των ανωτέρω ορίων και 
δεν επιτρέπεται υπέρβαση αυτών, εκτός εάν αυτή εγκριθεί 
μετά από αιτιολόγησή της από τον αρμόδιο Συντονιστή του 
Πυροσβεστικού Σώματος. 

Αρθρο 2 

Διάρθρωση και στελέχωση των Περιφερειακών 
Πυροσβεστικών Διοικήσεων 

1. Οι Περιφερειακές Πυροσβεστικές Διοικήσεις (ΠΕ.ΠΥ.Δ.) 
διαρθρώνονται εσωτερικά ως εξής: 

α. Περιφερειακό Κέντρο Επιχειρήσεων (ΠΕ.Κ.Ε.) 
β. Γ ραφείο Επιχειρήσεων και Πολιτικής Προστασίας 
γ. Γ ραφείο Ελέγχου Δαπανών και Προμηθειών 
δ. Γ ραφείο Διοικητικής Υποστήριξης 
ε. Κλιμάκιο Αντιμετώπισης Εγκλημάτων Εμπρησμού. 

Σε κάθε ένα από τα ανωτέρω Γραφεία και Κλιμάκιο 
προ'ί'σταται Αξιωματικός του Πυροσβεστικού Σώματος ως 
υπεύθυνος, με δυνατότητα να προΐσταται ο ίδιος Αξιωμα¬ 
τικός παράλληλα σε περισσότερα του ενός. Ο έλεγχος, 
η καθοδήγηση και η εποπτεία αυτών ασκείται από τον 
Περιφερειακό Διοικητή. 

2. α. Τα υφιστάμενα Κέντρα Επιχειρήσεων του Π.Σ. (Σ.Π.Ε.Κ.) 
εντάσσονται στα νέα Περιφερειακά Κέντρα Επιχειρήσεων 
(ΠΕ.Κ.Ε.) με επικεφαλής τον αντίστοιχο Περιφερειακό Δι¬ 
οικητή του Π.Σ. ή τον αναπληρωτή που ο ίδιος ορίζει, με 
εξαίρεση την Περιφερειακή Πυροσβεστική Διοίκηση Αττι¬ 
κής, στην οποία οι αρμοδιότητες του ΠΕ.ΚΕ ασκούνται από 
το Ενιαίο Συντονιστικό Κέντρο Επιχειρήσεων (Ε.Σ.Κ.Ε.) του 
άρθρου 68 του ν. 4249/2014. Τα ΠΕ.Κ.Ε. υποστηρίζονται από 
τα Γ ραφεία Επιχειρήσεων και Πολιτικής Προστασίας καθώς 
και, κατά περίπτωση, από αρμόδια στελέχη της Πολιτικής 

Προστασίας σε περιφερειακό επίπεδο, ή από άλλα κρατικά 
στελέχη, ιδίως της οικείας Περιφέρειας και της οικείας 
Αποκεντρωμένης Διοίκησης. Οι υφιστάμενες επιχειρησι¬ 
ακές δομές της Γενικής Γραμματείας Πολιτικής Προστα¬ 
σίας, σε περιφερειακό επίπεδο, υπάγονται επιχειρησιακά 
στις αντίστοιχες ΠΕ.ΠΥ.Δ. με προληπτικό και κατασταλτικό 
αντικείμενο. 

β. Ειδικά για τις Περιφερειακές Πυροσβεστικές Διοικήσεις 
Ιονίων Νήσων και Νοτίου Αιγαίου, τα υφιστάμενα τηλε¬ 
φωνικά Κέντρα αναγγελίας πυρκαγιάς και συντονισμού 
επιχειρήσεων (199) όλων των Πυροσβεστικών Υπηρεσιών 
δικαιοδοσίας τους λειτουργούν, σε περίπτωση εκδήλωσης 
συμβάντος μεγάλης έκτασης και ιδιαίτερου πυροσβεστικού 
ενδιαφέροντος, για όσο χρόνο απαιτείται, ως τοπικά Π.Ε.Κ.Ε. 
για την περιοχή ευθύνης κάθε Πυροσβεστικής Υπηρεσίας 
με τις αρμοδιότητες του άρθρου 3 της παρούσας, λόγω 
γεωγραφικών ιδιαιτεροτήτων. 

3. Τα κλιμάκια αντιμετώπισης εγκλημάτων εμπρησμού των 
Περιφερειακών Πυροσβεστικών Διοικήσεων στελεχώνονται, 
σύμφωνα με τις κείμενες διατάξεις, και από τα υφιστάμενα 
ανακριτικά γραφεία των Διοικήσεων Πυροσβεστικών Υπηρε¬ 
σιών του νομού που έχει έδρα η Περιφέρεια. Το προσωπικό 
που υπηρετεί σε αυτά ενημερώνεται και εκπαιδεύεται από 
τη Διεύθυνση Αντιμετώπισης Εγκλημάτων Εμπρησμού σε 
θέματα σχετικά με την άσκηση των αρμοδιοτήτων του 
καθώς και σε νέες μεθόδους και τεχνολογίες αναφορικά 
με τη διεξαγωγή της προανάκρισης. 

Άρθρο 3 

Αρμοδιότητες Περιφερειακού 
Κέντρου Επιχειρήσεων (ΠΕ.Κ.Ε) 

1. Το Περιφερειακό Κέντρο Επιχειρήσεων (ΠΕ.Κ.Ε.), το 
οποίο έχει ως αποστολή το συντονισμό και την κινητοποίη¬ 
ση των πυροσβεστικών δυνάμεων της Περιφερειακής Πυρο¬ 
σβεστικής Διοίκησης για την αντιμετώπιση συμβάντων στην 
περιοχή ευθύνης της, έχει τις ακόλουθες αρμοδιότητες: 

α. Κινητοποιεί τα πυροσβεστικά οχήματα των υπαγό¬ 
μενων στην οικεία Περιφερειακή Πυροσβεστική Διοίκηση 
Υπηρεσιών καθώς και των εδρευόντων σε αυτή πεζοπόρων 
τμημάτων. 

β. Διαβιβάζει στο Ε.Σ.Κ.Ε τα αιτήματα για την κινητοποί¬ 
ηση όλων των εθνικών και μισθωμένων εναερίων μέσων, 
πλην των αεροσκαφών τύπου ΡΖΕ, τα οποία κινητοποιεί το 
ίδιο κατόπιν εντολής του αρμόδιου Διοικητή. 

γ. Υποβάλλει δια του Ε.Σ.Κ.Ε αιτήματα για περαιτέρω 
ενίσχυση των υπαγόμενων στην περιοχή ευθύνης του 
Υπηρεσιών και Κλιμακίων από άλλες Περιφερειακές Πυρο¬ 
σβεστικές Διοικήσεις και Ειδικές Μονάδες Αντιμετώπισης 
Καταστροφών. 

δ. Παρακολουθεί την υλοποίηση του προγράμματος εναέ¬ 
ριας επιτήρησης από τις αερολέσχες της περιοχής ευθύνης 
της Περιφερειακής Πυροσβεστικής Διοίκησης. 

ε. Ενημερώνει άμεσα το Ε.Σ.Κ.Ε, τηλεφωνικά και μέσω των 
εφαρμογών «Διαχείρισης Πυρκαγιών» ή και με αποστολή 
ειδικού δελτίου, για την εκδήλωση και την πορεία των υπό 
εξέλιξη συμβάντων. 

στ. Προβαίνει καθημερινά στη σύνταξη ειδικού δελτίου 
συμβάντων 24ωρου, στο οποίο συμπεριλαμβάνονται όλα τα 
συμβάντα των οποίων επελήφθησαν οι υπαγόμενες στην 
περιοχή ευθύνης του Υπηρεσίες και Κλιμάκια. 

ζ. Συνεργάζεται άμεσα με τις υπηρεσίες πολιτικής προ¬ 
στασίας των Οργανισμών Τοπικής Αυτοδιοίκησης Α' και 
Β' βαθμού καθώς και με όλους τους συναρμόδιους φορείς 
για την αντιμετώπιση μεγάλων συμβάντων στο πλαίσιο των 
οριζομένων στην ισχύουσα νομοθεσία. 


η. Ενημερώνει τον αρμόδιο Αντιπεριφερειάρχη ή κατά πε¬ 
ρίπτωση και άλλους υπηρεσιακούς παράγοντες σε επίπεδο 
Περιφέρειας για την εξέλιξη των συμβάντων. 

θ. Ενημερώνει τα τοπικά μέσα μαζικής ενημέρωσης για 
την εξέλιξη των συμβάντων, κατόπιν προηγούμενης έγκρι¬ 
σης από το Διοικητή της Περιφερειακής Πυροσβεστικής 
Διοίκησης. 

ι. Ενημερώνει το Ε.Σ.Κ.Ε σε καθημερινή βάση για την επι¬ 
χειρησιακή ετοιμότητα των πυροσβεστικών δυνάμεων της 
περιοχής γεωγραφικής του αρμοδιότητας. 

Άρθρο 4 

Αρμοδιότητες Γ ραφείου Επιχειρήσεων 
και Πολιτικής Προστασίας 

Το Γ ραφείο Επιχειρήσεων και Πολιτικής Προστασίας έχει 
τις ακόλουθες αρμοδιότητες: 

α. Επικουρεί τον Διοικητή της Περιφερειακής Πυροσβε¬ 
στικής Διοίκησης στον επιχειρησιακό συντονισμό των Πυ¬ 
ροσβεστικών Υπηρεσιών και Κλιμακίων που υπάγονται στην 
περιοχή ευθύνης του καθώς και όλων των συναρμόδιων 
Υπηρεσιών, στο πλαίσιο της εφαρμογής του Εθνικού Σχε- 
διασμού Πολιτικής Προστασίας της Χώρας σε περιφερειακό 
επίπεδο. 

β. Μεριμνά για την έκδοση διαταγής προς τις υπαγόμενες 
στην περιοχή ευθύνης της Περιφερειακής Πυροσβεστικής 
Διοίκησης υπηρεσίες για την κατάρτιση των τοπικών σχεδί¬ 
ων επέμβασης για τους επικίνδυνους από άποψη πυρκαγιάς 
ή άλλης αιτίας χώρους και εν συνεχεία προβαίνει στον 
έλεγχο αυτών και εισηγείται στον Διοικητή της Περιφε¬ 
ρειακής Διοίκησης για την έγκρισή τους. 

γ. Μεριμνά για την εκπόνηση και σύνταξη των σχεδίων 
επέμβασης από τις Πυροσβεστικές Υπηρεσίες της Διοίκη¬ 
σής τους, σε συνεργασία και με άλλες αρχές, εφόσον αυτό 
είναι απαραίτητο, για την αντιμετώπιση μεγάλων πυρκαγιών 
ή άλλων σοβαρών συμβάντων. 

δ. Υποβάλλει στον Περιφερειακό Διοικητή προτάσεις 
σχετικά με την ανακατανομή των πυροσβεστικών οχημά¬ 
των που βρίσκονται εντός του πλαισίου της χωροταξικής 
αρμοδιότητας της οικείας Περιφερειακής Πυροσβεστικής 
Διοίκησης. 

ε. Επικουρεί τον Διοικητή της Περιφερειακής Πυροσβε¬ 
στικής Διοίκησης κατά το συντονισμό της δράσης των Πυ¬ 
ροσβεστικών Υπηρεσιών της δικαιοδοσίας του και το έργο 
αυτών σε θέματα πολιτικής άμυνας. 

στ. Υποβάλλει εισήγηση στον Διοικητή της Περιφερειακής 
Πυροσβεστικής Διοίκησης σχετικά με τον ορισμό του τομέα 
ευθύνης των Πυροσβεστικών Υπηρεσιών. 

ζ. Μετά το πέρας της αντιπυρικής περιόδου, εισηγείται 
τις δράσεις προσωπικού του Π.Σ. που διατίθεται, πέραν των 
προβλεπόμενων καθηκόντων του, για την υποβοήθηση και 
υποστήριξη δράσεων προληπτικής πυροπροστασίας και 
πολιτικής προστασίας. 

η. Επικουρεί τον Διοικητή της Περιφερειακής Πυροσβε¬ 
στικής Διοίκησης στην παρακολούθηση και εφαρμογή ευ¬ 
ρωπαϊκών ή άλλων προγραμμάτων πολιτικής προστασίας, 
τα οποία υλοποιούνται σε τοπικό ή περιφερειακό επίπεδο 
και στη μέριμνα για τη διάθεση ευρωπαϊκών και εθνικών 
πόρων για τους σκοπούς της πολιτικής προστασίας και της 
δασοπυρόσβεσης για τους οποίους χορηγούνται. Περαιτέ¬ 
ρω, ελέγχει αν η εφαρμογή των ανωτέρω προγραμμάτων 
πολιτικής προστασίας συνάδει με τους προβλεπόμενους 
σκοπούς διάθεσης των πόρων. Σε αντίθετη περίπτωση κα¬ 
θώς και στην περίπτωση που διαπιστώνει καθυστέρηση η 
οποία θέτει εν αμφιβάλω την υλοποίηση των πρόγραμμά- 

των, ενημερώνει σχετικά τον Διοικητή της Περιφερειακής 
Πυροσβεστικής Διοίκησης. 

θ. Προγραμματίζει ασκήσεις με σκοπό την εκπαίδευση 
του προσωπικού των Υπηρεσιών δικαιοδοσίας της. 

ι. Συντονίζει και επιβλέπει, μέσω των Διοικήσεων Πυρο¬ 
σβεστικών Υπηρεσιών Νομού (ΔΙ.Π.Υ.Ν.), τις δράσεις των 
εθελοντικών οργανώσεων που υποστηρίζουν την αποστολή 
του Πυροσβεστικού Σώματος. 

ια. Συντονίζει και επιβλέπει την επικοινωνία και συνεργα¬ 
σία των Πυροσβεστικών Υπηρεσιών με τους στρατιωτικούς 
σχηματισμούς της περιοχής αρμοδιότητάς της για συνδρο¬ 
μή σε θέματα πρόληψης και αντιμετώπισης συμβάντων, που 
άπτονται της αποστολής του Π.Σ. και εισηγείται σχετικά 
στο Διοικητή της Περιφερειακής Πυροσβεστικής Διοίκησης. 

Άρθρο 5 

Αρμοδιότητες Γραφείου Ελέγχου 
Δαπανών και Προμηθειών 

Το Γραφείο Ελέγχου Δαπανών και Προμηθειών έχει τις 
ακόλουθες αρμοδιότητες: 

α. Διενεργεί και παρακολουθεί ως προς την εκτέλεσή 
τους την ανάθεση συμβάσεων προμηθειών και παροχής 
υπηρεσιών για την κάλυψη των αναγκών της Περιφερειακής 
Πυροσβεστικής Διοίκησης, μέχρι του ποσού που ορίζεται 
στην περίπτωση ιγ' της παραγράφου 5 του άρθρου 1 της 
παρούσης. 

β. Επικουρεί τον Διοικητή Περιφερειακής Πυροσβεστικής 
Διοίκησης στη διαχείριση της Μερικής Παγίας Προκατα¬ 
βολής και παρακολουθεί την κίνησή της, σύμφωνα με τα 
προβλεπόμενα στην παρ. 3 του άρθρου 143 του π.δ. 210/1992 
(Α'99). 

γ. Εισηγείται την κατάρτιση ειδικού τιμολογίου, με ανώ¬ 
τατα και κατώτατα όρια, επισκευής και συντήρησης πυρο¬ 
σβεστικού εξοπλισμού για την κάθε είδους προβλεπόμενη 
τακτική ή έκτακτη επισκευή ή συντήρηση πυροσβεστικών 
οχημάτων, πυροσβεστικών πλοίων ή άλλου είδους πυρο¬ 
σβεστικού εξοπλισμού. 

δ. Διαπραγματεύεται, με γνώμονα το δημόσιο συμφέ¬ 
ρον, την αναπροσαρμογή των μισθωμάτων ακινήτων που 
στεγάζονται Πυροσβεστικές Υπηρεσίες γεωγραφικής αρ¬ 
μοδιότητας της Περιφερειακής Πυροσβεστικής Διοίκησης. 

ε. Συγκεντρώνει και ελέγχει σε πρώτο επίπεδο τα δικαι- 
ολογητικά των οδοιπορικών του προσωπικού που υπηρετεί 
στις Υπηρεσίες γεωγραφικής αρμοδιότητας της Περιφε¬ 
ρειακής Πυροσβεστικής Διοίκησης και τα υποβάλλει στο 
αρμόδιο Τμήμα της Διεύθυνσης Οικονομικών του Επιτελείου 
Α.Π.Σ. 

Αρθρο 6 

Αρμοδιότητες Γ ραφείου Διοικητικής Υποστήριξης 

Το Γ ραφείο Διοικητικής Υποστήριξης έχει τις ακόλουθες 
αρμοδιότητες: 

α. Παρακολουθεί την κατάσταση όλων των τύπων των 
πυροσβεστικών οχημάτων, μηχανημάτων και λοιπού εξο¬ 
πλισμού των Υπηρεσιών γεωγραφικής 

αρμοδιότητας της Περιφερειακής Πυροσβεστικής Διοίκη¬ 
σης και μεριμνά για την συντήρησή τους και την αποκατά¬ 
σταση τυχόν βλαβών. 

β. Εισηγείται στο Διοικητή Περιφερειακής Πυροσβεστι¬ 
κής Διοίκησης την ενίσχυση των Πυροσβεστικών Υπηρεσι¬ 
ών δικαιοδοσίας της, με πυροσβεστικό εξοπλισμό άλλων 
Υπηρεσιών, επίσης της δικαιοδοσίας της, σε περίπτωση 
αντιμετώπισης έκτακτων αναγκών. 

γ. Είναι επιφορτισμένο με τη γραμματειακή εξυπηρέτηση 
του Διοικητή της Περιφερειακής Πυροσβεστικής Διοίκησης, 


μεριμνά για την υλοποίηση των εντολών του και τον ενη¬ 
μερώνει σχετικά με την πορεία τους. 

δ. Μεριμνά για την κοινοποίηση των διαταγών και λοιπών 
εγγράφων στο προσωπικό που το αφορούν και το οποίο 
υπηρετεί στα Γ ραφεία της Περιφερειακής Πυροσβεστικής 
Διοίκησης. 

ε. Είναι υπεύθυνο για την καθαριότητα των γραφείων 
και των λοιπών χώρων της Περιφερειακής Πυροσβεστικής 
Διοίκησης επιβλέποντας για το σκοπό αυτόν το προσωπικό 
καθαριότητας. 

στ. Τηρεί τα απαραίτητα βιβλία και διατηρεί πάντα ενημε¬ 
ρωμένο πίνακα με όλο το προσωπικό της Περιφερειακής 
Πυροσβεστικής Διοίκησης, στον οποίο φαίνεται η υπηρεσία 
που εκτελεί, η διεύθυνση κατοικίας του, τα τηλέφωνά του 
και όποια άλλα στοιχεία κρίνονται απαραίτητα. 

ζ. Διεξάγει όλη την αλληλογραφία που προβλέπεται από 
τις κείμενες διατάξεις επί των αντικειμένων αρμοδιότητας 
της Περιφερειακής Πυροσβεστικής Διοίκησης. 

η. Μεριμνά για την τήρηση του αρχείου της Περιφερει¬ 
ακής Πυροσβεστικής Διοίκησης, με βάση τον Κανονισμό 
Αλληλογραφίας και το θεματολόγιο, και την τοποθέτηση 
των πρωτοτύπων εγγράφων κατά χρονολογική σειρά στους 
φακέλους. 

θ. Φροντίζει για την περιοδική και την, σύμφωνα με τις 
σχετικές εγκυκλίους διαταγές, εκκαθάριση του αρχείου της 
Περιφερειακής Πυροσβεστικής Διοίκησης. 

ι. Εξυπηρετεί τις ανάγκες της Περιφερειακής Πυροσβεστι¬ 
κής Διοίκησης σε υλικά και μέσα, σύμφωνα με τα οριζόμενα 
στις σχετικές διατάξεις της ισχύουσας νομοθεσίας για το 
Πυροσβεστικό Σώμα. 

ια. Μεριμνά για την καλή κατάσταση των υπηρεσιακών 
οχημάτων που εξυπηρετούν τις ανάγκες της Περιφερειακής 
Πυροσβεστικής Διοίκησης καθώς και για την εκπαίδευση 
και καταλληλότητα των οδηγών. 

Άρθρο 7 

Αρμοδιότητες Κλιμακίου Αντιμετώπισης 
Εγκλημάτων Εμπρησμού 

Το Κλιμάκιο Αντιμετώπισης Εγκλημάτων Εμπρησμού, έχει 
τις ακόλουθες αρμοδιότητες: 

α) Τη συλλογή και αξιολόγηση πληροφοριών που αφο¬ 
ρούν στην πρόληψη εμπρησμών καθώς και στην καταστολή 
κάθε ενέργειας από οποιονδήποτε και αν προέρχεται και 
η οποία στοχεύει στην, με οποιονδήποτε τρόπο και μέσο, 
πρόκληση εμπρησμών. 

β) Τη διερεύνηση, αντιμετώπιση και χειρισμό σοβαρών 
περιστατικών εμπρησμού. 

γ) Την ανακάλυψη και σύλληψη δραστών εμπρησμού. 

δ) Τη συνεργασία με τις Πυροσβεστικές και Αστυνομι¬ 
κές Υπηρεσίες του γεωγραφικού χώρου δικαιοδοσίας της 
Περιφερειακής Πυροσβεστικής Διοίκησης και τη συνδρομή 
των ως άνω Πυροσβεστικών Υπηρεσιών στο ανακριτικό 
τους έργο. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2014 

